NáVRH

Vyhláška

z  .......  2002,
ktorou sa ustanovujú podrobnosti  o  technických úpravách a o úhradách nákladov spojených s ochranou vodných zdrojov

Bratislava,  2002

N Á V R H
Vyhláška
Ministerstva životného prostredia  Slovenskej republiky
z  .....  2002,
ktorou sa ustanovujú podrobnosti  o  technických úpravách 
a o úhradách nákladov spojených s ochranou vodných zdrojov

Ministerstvo životného prostredia  Slovenskej republiky podľa § 78 ods. 3 písm. e) zákona  č. 184/2002 Z. z. o vodách a o zmene a doplnení niektorých zákonov (vodný zákon) (ďalej len „zákon“) ustanovuje: 

§ 1
Predmet úpravy

Táto vyhláška  ustanovuje
a)	podrobnosti o technických úpravách v ochranných pásmach vodných zdrojov (ďalej len „ochranné pásma“), na ktoré náklady s tým spojené podľa § 28 ods. 7 zákona znáša ten, kto vodárenský zdroj využíva na plnenie úloh a má povolenia na odber vody (ďalej len „držiteľ povolenia“), 
b)	podrobnosti o majetkovej ujme za obmedzenie hospodárenia na pozemkoch v ochranných pásmach, na ktorú náklady s tým spojené znáša držiteľ povolenia, okrem vodárenskej nádrže, kde ich znáša podľa § 28 ods. 7 vlastník  alebo stavebník vodnej stavby,
c)	podrobnosti o úhradách nákladov spojených s ochranou vodných zdrojov zabezpečovanou formou ochranných pásiem..

Podrobnosti o technických úpravách

§ 2
Technické úpravy

(1) Technické úpravy  v ochranných pásmach, ktoré držiteľ povolenia vykonáva  podľa § 28 ods. 5 a ods. 7 zákona sú určené  na  ochranu územia pred negatívnym ovplyvnením alebo ohrozením vodárenského zdroja v jeho bezprostrednej blízkosti,  vymedzenom ochranným pásmom I. stupňa. 
(2) Technické úpravy vykonávané na ochranu vodárenského zdroja podzemných vôd a vodárenského zdroja povrchových vôd sú najmä: 
a)	terénne úpravy a vegetačné úpravy (§ 3, ods.1),
b)	úprava cestných komunikácií (§ 3, ods. 2),
c)	úprava vodného toku (§ 3, ods. 3), 
d)	zabránenie vstupu nepovolaným osobám prípadne  zvieratám do ochranného pásma (§ 3, ods. 4),

§ 3
Ochranné pásmo I. stupňa vodárenského zdroja podzemných vôd

(1)	Pod terénnymi úpravami a vegetačnými úpravami sa rozumie najmä: 
a)	odstránenie všetkých zdrojov znečistenia,
b)	odstránenie porastov drevín vrátane koreňových systémov,
c)	vyrovnanie a vyspádovanie terénu tak, aby zrážkové vody mali voľný odtok smerom od záchytného alebo odberného zariadenia,
d)	pokrytie upraveného terénu vhodným vegetačným krytom,
e)	údržba vegetačného krytu  vykonávaná ručne alebo pomocou mechanizmov na elektrický pohon,
f)	hnojenie vegetačného krytu prípadne  jeho ochrana  pred škodcami   použitím  prípravkov, ktoré neškodia vodám. Neškodnosť používaných prípravkov sa preukazuje certifikátom.
g)	vybudovanie ochranných rigolov nad oplotením ochranného pásma pre odvedenie povrchových vôd
h)	zriadenie drenáže na odvedenie iných vôd (  podpovrchových a nezachytených podzemných vôd )

(2) Úpravou cestných komunikácii sa rozumie najmä:
a)	zrušenie, uzatvorenie alebo preloženie cestných komunikácií mimo ochranného pásma  vodárenského zdroja,
b)	preklasifikovanie uzatvorených cestných komunikácií na účelové cestné komunikácie pre potreby  držiteľa povolenia,
c)	uzatvorenie účelových cestných komunikácií osadením oceľových zábran s  uzamykateľným systémom,
d)	zabezpečenie novo zriaďovaných  účelových cestných komunikácií tak, aby  splachy alebo znečisťujúce látky z motorových vozidiel používaných držiteľom povolenia  neohrozovali vodárenský zdroj. 

(3) Úpravou vodného toku, ktorý preteká ochranným pásmom sa rozumie najmä :

a)	úprava vodného toku na bezpečné odvedenie povodňových prietokov,

b)	preložka vodného toku pretekajúceho ochranným pásmom  mimo ochranné pásmo

c)	utesnenie koryta vodného toku pretekajúceho ochranným pásmom 

(4) Pod zabránením  vstupu nepovolaným osobám prípadne aj zvieratám do ochranného pásma sa rozumie najmä : 

a)	oplotenie ochranného pásma s uzamykateľným vstupom,
b)	označenie ochranného pásma  výstražnými tabuľami s textom: 
„Vodárenský zdroj. Ochranné pásmo I. stupňa. Nepovolaným osobám vstup zakázaný. Prevádzkovateľ..... „

§ 4
Ochranné pásmo I. stupňa  vodárenského zdroja povrchových vôd 
- priameho odberu vody z vodného toku

(1) Pre  terénne úpravy  a vegetačné úpravy platia okrem ustanovení § 3 ods. 1 písm. a), d), e), a f),  naviac :
a)	odstránenie stromov a krov vrátane koreňových systémov,
b)	vyrovnanie a vyspádovanie terénu tak, aby  povrchový odtok  nevtekal do vodného toku v mieste odberného objektu resp. nad odberným objektom.

(2) Pre úpravu cestných komunikácii platia ustanovenia § 3 ods. 2 písm. a), b), c) d) a  ešte:
a)	osadenie zvodidiel v kritických miestach účelových cestných komunikácií,
b)	nahradenie preložených cestných komunikácií.

(3) Pre úpravu vodného toku, ktorý preteká ochranným pásmom platia okrem ustanovenia § 3 ods. 3 písm. a)  naviac ešte:

a)	vybudovanie stupňov a sedimentačných nádrží na zachytenie splavenín na tokoch s vyšším spádom, s obtokom na umožnenie vykonávania čistenia sedimentačných nádrží

b)	vybudovanie obtoku okolo odberného zariadenia na odvedenie veľkých vôd,

c)	zriadenie dočasného úložiska na krátkodobé uloženie splavenín,

(4) Pre zabránenie  vstupu nepovolaným osobám prípadne  zvieratám do ochranného pásma platia ustanovenia § 3 ods. 4 písm. a) a b).

§ 5
Ochranné pásmo I. stupňa vodárenského zdroja povrchových vôd 
- odber vody z vodárenskej nádrže

(1) Pri  úpravách terénu a vegetačných úpravách platia  ustanovenia § 3 ods. 1 písm. a), b), d), e),  f).

(2) Pre úpravu cestných komunikácii platí okrem ustanovení § 3 ods. 2 písm. a), b), c), d) ešte :
a)	osadenie zvodidiel v kritických miestach účelových cestných komunikácií. 

(3) Pre úpravy vodného toku, ktorý preteká ochranným pásmom platí okrem ustanovenia § 3 ods. 3 písm. a) ešte 

a)	vybudovanie stupňov a sedimentačných prednádržiek na zachytávanie splavenín na prítokoch do nádrže s vyšším spádom, s obtokom na umožnenie vykonávania čistenia od sedimentov a plávajúcich predmetov.

(4) Pre zabránenie  vstupu nepovolaným osobám prípadne  zvieratám do ochranného pásma platia ustanovenia § 3 ods. 4 písm. a) a b). 

Podrobnosti o majetkovej ujmy

§ 6
Uplatňovanie nároku na náhradu za majetkovú ujmu

(1) Nárok na náhradu za majetkovú ujmu podľa § 28 ods. 6 a 7 zákona si môže v ochranných pásmach uplatňovať vlastník pozemkov (ďalej len „vlastník“)  u držiteľa povolenia  vtedy, ak orgán štátnej vodnej správy vydá Rozhodnutie o  určení ochranných pásiem (ďalej len „rozhodnutie“), ktorým preukázateľne obmedzí vlastníkovi jeho vlastnícke práva. 

(2) Nárok na náhradu za majetkovú ujmu uplatňuje vlastník  ako oprávnená osoba písomnou žiadosťou u držiteľa povolenia,

(3) Žiadosť obsahuje najmä:

a)	identifikačné údaje oprávnenej osoby uplatňujúcej si nárok, ktorými sú:
1. meno a priezvisko  fyzickej osoby, alebo názov, obchodné meno u právnickej osoby,
2. rodné číslo alebo identifikačné číslo organizácie,
3. adresa trvalého bydliska fyzickej osoby [názov ulice, orientačné (súpisné) číslo domu, názov obce (časti obce) poštové smerovacie číslo, názov okresu] ,
4. adresa sídla alebo miesta podnikania  u právnickej osoby [názov ulice, orientačné (súpisné) číslo domu, názov obce (časti obce) poštové smerovacie číslo, názov okresu], 
b)	odôvodnenie žiadosti (číslo rozhodnutia orgánu štátnej vodnej správy, obmedzujúce opatrenia  z rozhodnutia), 
c)	doklad  o  vlastníctve pozemku nie starší ako 6 mesiacov, ktorým je výpis z listu vlastníctva z katastra nehnuteľností, vrátane údajov o kultúre pozemku, 
d)	doklad potvrdzujúci dodržiavanie obmedzujúcich opatrení formou znaleckého posudku od súdneho znalca príslušného odboru a odvetvia,
e)	výpočet  náhrady za majetkovú ujmu formou znaleckého posudku od súdneho znalca príslušného odboru a odvetvia, vrátane podkladov, na základe ktorých bol znalecký posudok vypracovaný a dokladu o výške nákladov za jeho vypracovanie.

(4)  Držiteľ povolenia písomnú žiadosť  zaeviduje a prekontroluje, či obsahuje všetky potrebné náležitosti.  Zameria sa najmä na nasledujúce:

a)	kto žiadosť podal, či je to vlastník príslušného pozemku a čím je toto doložené,
b)	rozhodnutie orgánu štátnej vodnej správy, jeho podmienky, lokalizáciu pozemku, či sa nachádza v uvedenom ochrannom pásme a či sa naň vzťahujú príslušné obmedzenia z rozhodnutia,
c)	dodržiavanie podmienok uvedených v rozhodnutí, preukázané obmedzenie a jeho výška,
d)	návrh na poskytnutie náhrady za majetkovú ujmu, to je výšku náhrady, obdobie, za ktoré má byť poskytnutá, spôsob poskytnutia a ďalšie podmienky.
e)	Pokiaľ žiadosť nie je úplná, vráti ju držiteľ povolenia žiadateľovi na doplnenie so zrozumiteľným komentárom.

§ 7
Nárok na náhradu za majetkovú ujmu v ochrannom pásme I. stupňa

(1) Pokiaľ sú pozemky v ochrannom pásme I. stupňa vo vlastníctve držiteľa povolenia majetková ujma nevzniká. 

(2) Nárok na náhradu za majetkovú ujmu podľa § 6 vzniká len vtedy, ak je ochranné pásmo I. stupňa  určené na pozemkoch,  ktoré nie sú vo vlastníctve držiteľa povolenia. Tento stav nastáva najmä v  prípadoch, ak ide o :

a)	pozemky, ktoré nie sú majetkovo vysporiadané podľa doterajších predpisov, 
b)	ochranu nového vodárenského zdroja podzemných vôd alebo vodárenského zdroja povrchových vôd, 
c)	rozšírenie  rozsahu ochranného pásma na základe  jeho prehodnotenia, 
d)	ochranné pásmo oddelené.

§ 8
Nárok na náhradu za majetkovú ujmu v ochrannom pásme II. stupňa

(1) Vlastníkovi vzniká nárok na náhradu za majetkovú ujmu podľa § 6 vtedy, ak mu obmedzením vlastníckeho práva vzniká  strata,  obmedzenie výnosov alebo zvýšenie nákladov na hospodárenie oproti bežnému hospodáreniu. 

 (2) Obmedzenie vlastníckeho práva vzniká vtedy, keď opatrenia na ochranu vodárenského zdroja určené v rozhodnutí sú nad rámec ustanovení najmä § 26, 27, 29, 30, 31 a 46 zákona, čím dochádza k obmedzeniu bežného hospodárenia.
 
(3) Bežným hospodárením na pozemku je využívanie pozemku v súlade s osobitnými predpismi1) 

§ 9
Nárok na náhradu za majetkovú ujmu v ochrannom pásme III. stupňa

(1) Pre uplatňovanie nároku na náhradu za majetkovú ujmu platia ustanovenia § 8. 

§ 10
Lehoty na uplatnenie majetkovej ujmy

Nárok na náhradu za majetkovú ujmu podľa § 6 ods. 1 možno uplatniť 

(1) na lesných pozemkoch :
a)	v jednoročnej lehote, ktorá začína plynúť dňom nadobudnutia právoplatnosti rozhodnutia o schválení alebo zmene lesného hospodárskeho plánu,
b)	do doby troch rokov od vzniku obmedzenia v prípade vzniku ujmy počas platnosti lesného hospodárskeho plánu.

(2) Na ostatných pozemkoch :
a)	v trojročnej lehote od vzniku ujmy z dôvodu obmedzenia bežného hospodárenia. 

(3) Nárok na náhradu podľa § 6 zaniká:
a)	márnym uplynutím lehoty uvedenej v odseku 1 a 2 alebo,
b)	ak odpadol dôvod na obmedzovanie vlastníckeho práva alebo,
c)	ak vlastník pozemku nedodržal obmedzenia vlastníckeho práva.

§ 10

Náhrada za majetkovú ujmu podľa § 6 je splatná do 60 dní odo dňa nadobudnutia právoplatnosti rozhodnutia o priznaní nároku. 

Úhrada nákladov spojených s ochranou vodných zdrojov

§ 11

Náklady spojené s ochranou vodárenských zdrojov, ktoré podľa § 28 ods. 7 zákona znáša držiteľ povolenia zahŕňajú
a)	náklady na technické opatrenia,
b)	náklady na úhradu nákladov za majetkovú ujmu,
c)	náklady na  činnosti, ktoré sú spojené s ochranou vodárenských zdrojov, ale ktoré  sú vykonávané nad rámec ustanovení najmä § 26, 27, 29, 30, 31 a 46 zákona, napríklad kontinuálne monitorovanie kvantity a kvality vôd vo vodárenských zdrojoch,  údržba vegetačného krytu a účelových ciest v ochrannom pásme I. stupňa.   

§ 12 
(problematiku úhrady nákladov je potrebné doriešiť)

(1) Náklady na technické opatrenia sa uhrádzajú z investičných prostriedkov, okrem biologickej rekultivácie, ktorá je podľa postupov účtovníctva hradená z prevádzkových nákladov  (VaK)

(2)	Náklady na úhradu za majetkovú ujmu sa uhrádzajú z prevádzkových nákladov (VaK)

(3)  Náklady na ostatné činnosti súvisiace s ochranou vodárenských zdrojov sa uhrádzajú z prevádzkových nákladov, pokiaľ majú charakter prevádzky, opráv a  údržby ( potrebná je bližšia špecifikácia ostatných činností ). (VaK)

(1) Náklady na technické opatrenia sa uhrádzajú zo zdrojov investičných  ŠR resp vlastné zdroje  (SVP)

(2) Náklady na úhradu za majetkovú ujmu sa uhrádzajú z tržieb za odplaty za vodu (vytvoriť podmienky) (SVP)

§ 13
Účinnosť

Táto vyhláška nadobúda účinnosť ................... 2003

Minister: